Diari Oficial de la Generalitat Valenciana


Sumari del DOGV 5174, del 11-01-2006 (2006/150)

ORDE de 19 de desembre de 2005, de la conselleria de Cultura, Educació i Esport, per la qual s'establixen les bases reguladores per a les subvencions al foment de l'esport federat en la Comunitat Valenciana, i es convoca la corresponent a l'any 2006.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5174

Data del DOGV
:   11-01-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/150


Data del document
:   19-12-2005

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * associació
    * esport
    * organització esportiva

ORDE de 19 de desembre de 2005, de la conselleria de Cultura, Educació i Esport, per la qual s'establixen les bases reguladores per a les subvencions al foment de l'esport federat en la Comunitat Valenciana, i es convoca la corresponent a l'any 2006. [2006/A150]
  
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, establix en l'article 34 que «les federacions esportives exerciran per delegació funcions públiques de caràcter administratiu, actuant, en este cas, com a agents de l'administració autonòmica». Així mateix, en l'article 40.1 assenyala que «el Govern Valencià facilitarà a les federacions esportives de la Comunitat Valenciana els recursos econòmics per al compliment de les seues funcions, dins dels límits establits en els pressupostos de la Generalitat Valenciana, i establirà els mecanismes de control dels seus comptes per mitjà de la pràctica d'auditories o altres mesures que s'establisquen».
  
En compliment d'eixe compromís, anualment la Llei de Pressupostos de la Generalitat Valenciana, en el programa pressupostari 457.10, incorpora una línia de subvenció per un import total determinat destinat a recolzar l'activitat de les federacions, acompanyada d'una relació amb l'assignació nominativa de la subvenció a favor de cada federació esportiva.
  
L'orde de 9 de febrer de 2004, de la Conselleria de Cultura, Educació i Esport, va establir les bases que regulaven les subvencions directes concedides a les federacions esportives de la Comunitat Valenciana per assignació nominativa continguda en els pressupostos de la Generalitat Valenciana durant els dos últims exercicis, d'acord amb els objectius i la legislació vigent. Després de dos exercicis amb esta manera de concedir les subvencions, s'ha considerat convenient concedir-les en concurrència competitiva.
  
L'entrada en vigor de la Llei 38/2003, de 17 de novembre, General de Subvencions, requerix que es procedisca a una nova regulació de la concessió de subvencions per al foment de l'esport federat a la Comunitat Valenciana, que permeta la seua adequació a les disposicions contingudes en l'esmentada Llei i a les necessitats que s'han posat de manifest durant la vigència de l'esmentada orde de 9 de febrer de 2004.
  
En virtut d'això, i fent ús de les competències en matèria d'esport assignades pel Decret 8/2004, de 3 de setembre (DOGV núm. 4.358 de 06/09/2004), del president de la Generalitat Valenciana a la Conselleria de Cultura, Educació i Esport, i d'acord amb el que establix l'article 35 de la Llei 5/1983, de 30 de desembre del Govern Valencià, i el text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana, i en la Llei 38/2003, de 17 de novembre, General de Subvencions, (BOE núm. 276 de 18/11/2003).
  
ORDENE
  
Apartat únic. Objecte
  
L'objecte de la present orde és aprovar les bases reguladores de les subvencions concedides a les federacions esportives de la Comunitat Valenciana per a cada exercici econòmic i que s'acompanyen com a annex I.
  
DISPOSICIONS ADDICIONALS
  
Primera
  
Es convoca la concessió de subvencions a les federacions esportives valencianes per a activitats incloses en els seus plans o programes ordinaris que es realitzaran l'any 2006, d'acord amb les determinacions següents:
  
El termini de presentació de les sol·licituds d'ajudes per a l'any 2006, serà fins al 15 de febrer de 2006.
  
L'import global màxim destinat a atendre les subvencions a què es referix esta orde és d'1.250.000 euros a càrrec de l'aplicació pressupostària 39.17.46.546.17.3, línia T0107000 dels pressupostos de la Generalitat Valenciana per a l'any 2006.
  
L'import global, així com tots els tràmits efectuats fins al moment immediat anterior al de la resolució de concessió de la subvenció, estaran condicionats a l'existència de crèdit adequat i suficient en el capítol, la secció, el servici, el programa i la línia corresponents que s'establisquen en la Llei de Pressupostos de la Generalitat Valenciana per a l'any 2006.
  
A més, tots els actes dictats s'entendran condicionats al fet que, en dictar la resolució d'adjudicació definitiva de la subvenció, subsistisquen les mateixes circumstàncies de fet i de dret existents en el moment en què van ser produïts estos actes.
  
Pel que fa al procediment, la documentació i els criteris per a la concessió, caldrà ajustar-se al que disposa la present orde.
  
Segona
  
Es delega en el titular de la Secretaria Autonòmica d'Esport, la competència per a efectuar les convocatòries anuals de les subvencions regulades en la present orde, excepte la relativa a l'exercici 2006, la convocatòria de la qual es realitza a través d'esta.
  
Tercera
  
Es delega en el titular de la Secretaria Autonòmica d'Esport les competències per a totes les actuacions que siguen necessàries per a l'execució i aplicació de la present orde.
  
DISPOSICIÓ DEROGATÒRIA
  
Única
  
Queda derogada l'Orde de 9 de febrer del 2004, de la Conselleria de Cultura, Educació i Esport, per la qual s'establixen les bases reguladores de la concessió de subvencions per al foment de l'esport federat a la Comunitat Valenciana, així com totes les altres disposicions del mateix rang o d'un rang inferior que s'oposen al que disposa la present orde.
  
DISPOSICIÓ FINAL
  
Única
  
La present orde produirà efecte el dia de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició, o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.
  
València, 19 de desembre de 2005
  
El conseller de Cultura, Educació i Esport
  
ALEJANDRO FONT DE MORA TURÓN
  
ANNEX I
  
Bases reguladores per a la concessió de subvencions per al foment de l'esport federat de la Comunitat Valenciana
  
1. Objecte
  
La present orde té com a objecte establir les bases reguladores per a la concessió de subvencions per al foment de l'esport federat.
  
En compliment del que disposa l'article 40.1 de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, les subvencions públiques a favor de les federacions esportives de la Comunitat Valenciana tenen com a objecte afavorir el compliment de les funcions públiques de caràcter administratiu que exercixen per delegació.
  
2. Conceptes subvencionables
  
Els conceptes subvencionables són els següents:
  
a) Programa I: la gestió i el funcionament ordinari, relatius al funcionament bàsic de l'organització federativa (personal d'administració, material d'oficina, lloguers, subministraments, tributs, reunions dels òrgans de govern i representació, publicacions, etc.)
  
b) Programa II: l'organització, promoció i desenvolupament d'activitats esportives ordinàries, així com altres iniciatives esportives que tinguen com a finalitat la promoció esportiva.
  
A este efecte es consideraran com a activitats esportives ordinàries, les competicions esportives organitzades per iniciativa de la mateixa federació esportiva, en col·laboració amb la seua Federació Espanyola, o a proposta de clubs i altres entitats esportives públiques o privades, dins de les competències de la mateixa Federació Autonòmica, i que no estiguen previstes en altres convocatòries d'ajudes.
  
3. Beneficiaris
  
Podran ser beneficiaris de les subvencions regulades a través de la present orde, les federacions esportives valencianes, inscrites en el Registre d'Entitats Esportives de la Comunitat Valenciana, i que reunisquen els requisits per a obtindre esta condició de beneficiari, d'acord amb l'article 13 de la Llei 38/2003, de 17 de novembre, General de Subvencions.
  
4. Crèdit pressupostari
  
La concessió de les ajudes previstes en la present orde estarà limitada a les disponibilitats pressupostàries que es determinen a este efecte en l'exercici per al qual es realitze la convocatòria.
  
5. Sol·licituds, documentació i termini
  
Les sol·licituds de les subvencions regulades en la present orde, dirigides al titular de la Conselleria de Cultura, Educació i Esport, hauran d'ajustar-se al model que figura com a annex II.
  
Les sol·licituds es presentaran preferentment al Registre Auxiliar de la Secretaria Autonòmica d'Esport, siti al carrer del Professor Beltrán Báguena, 5, tercera planta, 46539, València; a la Secció d'Esports de València, carrer de les Avellanes, 14; a la Secció d'Esports d'Alacant, carrer de Jaume Segarra, 6, entl.; a la Secció d'Esports de Castelló de la Plana, av. del Mar, 23, o bé en els registres dels altres òrgans i a les oficines que corresponguen, de conformitat amb el que establix l'article 38.4 de la Llei 30/1992, de 26 de novembre.
  
Quan la sol·licitud es remeta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de sol·licitud.
  
La sol·licitud haurà de ser subscrita pel president de la federació esportiva corresponent, i haurà d'anar acompanyada de la documentació següent:
  
A) Documentació genèrica:
  
a) Còpia confrontada del document nacional d'identitat del president de la federació.
  
b) Declaració responsable de no estar sotmés en els supòsits de prohibició per a ser beneficiari, model annex III, 1.
  
c) Declaració expressa responsable sobre concessió o sol·licitud d'altres ajudes per a la mateixa finalitat procedents de qualssevol administracions o ens públics o privats, nacionals o internacionals, model annex III, 2.
  
d) Manteniment de tercers (dades bancàries). S'indicarà el compte bancari, a nom de la federació, en el qual se sol·licita l'ingrés de la subvenció.
  
Només quan es tracte d'un compte nou, no inclòs en el fitxer de tercers de la Generalitat Valenciana, es presentarà la fitxa de manteniment de tercers, segons model que s'acompanya com a annex IV, per a la seua alta.
  
e) Acreditació d'estar al corrent en les obligacions tributàries i de la Seguretat Social. En la sol·licitud, l'entitat interessada, podrà optar per presentar els certificats oportuns o autoritzar l'òrgan gestor per a demanar els certificats que ha d'emetre l'Agència Estatal d'Administració Tributària, Tresoreria General de la Seguretat Social i Conselleria d'Economia, Hisenda i Ocupació corresponent.
  
f) Qualsevol altra documentació que, si és el cas, establisquen les resolucions anuals de convocatòria
  
B) Documentació específica:
  
a) Pla de l'Esport Federat, en què estaran inclosos els programes i les activitats esportives, el calendari i els objectius perseguits, aprovat per l'Assemblea General.
  
b) Pressupost complet de les activitats dels programes I i II, detallant-ne els ingressos i les despeses, aportat per mitjà del model Resum, annex V.
  
c) Certificat expedit pel secretari, amb el vistiplau del president de la federació, on es continguen els acords adoptats per l'Assemblea General relatius a l'aprovació de la documentació mencionada. Si en el moment de presentació de les sol·licituds no pot acompanyar-se, esta haurà d'aportar-se amb anterioritat al pagament de la subvenció, i serà prou, en este primer moment, que el certificat faça referència a l'aprovació provisional de la documentació per la Junta Directiva federativa.
  
La documentació que s'acompanye a la sol·licitud haurà de presentar-se en document original, excepte en els casos en què s'ha previst expressament la possibilitat de còpia per a la seua confrontació, d'acord amb el que establix l'article 38.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de sol·licituds serà l'establit en les corresponents convocatòries anuals. No seran admeses a tràmit les sol·licituds que es presenten fora del termini establit en el paràgraf anterior. Es resoldrà la inadmissió d'estes sol·licituds, que haurà de ser notificada als interessats en els termes previstos en l'article 59 de la Llei 30/1992, de 26 de novembre.
  
6. Esmena de sol·licituds
  
Si les sol·licituds no reunixen els requisits exigits o no van acompanyades dels documents preceptius, es requerirà els interessats perquè, de conformitat amb el que establix l'article 71 de la Llei 30/1992, de 26 de novembre, en el termini de deu dies esmenen la falta o acompanyen els documents preceptius amb la indicació que, si no ho fan així, es considerarà que han desistit de la seua petició, després de la resolució que haurà de ser dictada en els termes previstos en l'article 42.1 de la referida Llei.
  
7. Tramitació i resolució
  
L'òrgan encarregat de la instrucció del procediment serà la Secretaria Autonòmica d'Esport que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de pronunciar-se la resolució.
  
Una comissió d'avaluació i selecció, constituïda a este efecte, examinarà les sol·licituds i elaborarà una relació dels beneficiaris, pressupostos aprovats per programes i les quanties a subvencionar.
  
Esta comissió, a través del seu president, elevarà al secretari autonòmic d'Esport la proposta de selecció de sol·licituds.
  
A la vista de la proposta de resolució formulada, el titular de la Secretaria Autonòmica d'Esport dictarà la corresponent resolució, per delegació del titular de la Conselleria de Cultura, Educació i Esport, en el termini màxim de 6 mesos, comptat a partir de la data de publicació de la convocatòria.
  
Transcorregut este termini sense que s'haja dictat i notificat resolució expressa, les sol·licituds podran entendre's desestimades per silenci administratiu.
  
La resolució serà publicada en el DOGV i notificada individualment.
  
Esta resolució esgota la via administrativa i contra esta podrà interposar-se recurs de reposició davant de l'òrgan que va dictar l'acte, en el termini d'un mes a comptar de l'endemà de la notificació de la resolució corresponent, o recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació de la resolució corresponent.
  
8. Criteris de valoració
  
La concessió o denegació, si és el cas, de les subvencions, així com la seua quantificació econòmica, es durà a terme atenent els criteris següents:
  
1. El grau d'execució dels plans, programes i pressupostos de l'any anterior.
  
2. Modalitats i especialitats esportives gestionades.
  
3. Consideració o no com a esport olímpic de les modalitats esportives gestionades.
  
4. Grau d'implantació territorial i nombre de participants en els campionats d'esport de base.
  
5. Capacitat d'autofinançament.
  
6. Organització de campionats a la Comunitat Valenciana i nombre d'equips i esportistes participants en l'últim exercici o temporada esportiva.
  
7. Actuacions d'àmbit autonòmic que afavorisquen el foment, la promoció i la divulgació de la modalitat esportiva corresponent. Es valorarà el projecte esportiu presentat.
  
8. Actuacions d'àmbit autonòmic i provincial que afavorisquen la consolidació de les estructures federatives i el seu suport de gestió, organització i manteniment indispensable i coherent del desenvolupament esportiu federat.
  
9. Actuacions que afavorisquen la modernització de les estructures federatives i l'ús de noves tecnologies.
  
9. Termini d'execució de les accions
  
Les accions a subvencionar hauran de realitzar-se durant el període de l'1 de gener al 10 de desembre de l'any corresponent a la respectiva convocatòria.
  
10. Procediment de concessió
  
El procediment de concessió de subvencions es realitzarà en règim de concurrència competitiva.
  
L'avaluació i selecció de les sol·licituds es realitzarà prenent en compte exclusivament la documentació aportada en la sol·licitud, per la qual cosa es prescindirà del tràmit d'audiència, de conformitat amb el que disposa l'article 84.4 de la Llei 30/1992, de 26 de novembre.
  
Els procediments de concessió se substanciaran d'acord amb les normes generals dels procediments administratius iniciats per mitjà de l'orde de convocatòria, tenint en compte les regles següents:
  
a) El procediment s'entendrà iniciat des de la data de la convocatòria, comptant-se des de la dita data el termini màxim establit per a resoldre i notificar la resolució expressa de la sol·licitud.
  
b) La subvenció sol·licitada es concedirà en comparació amb altres sol·licituds, sempre que es complisquen els requisits determinats en les bases reguladores de la concessió i que existisca consignació pressupostària per a això.
  
11. Finançament de les activitats subvencionades
  
L'aportació de fons propis al programa subvencionat haurà d'acreditar-se en el compte justificatiu de la subvenció, conforme a l'article 30.4, de la Llei 38/2003, de 17 de novembre, General de Subvencions.
  
Les subvencions que s'atorguen a l'empara de les presents bases reguladores seran compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense perjuí del que disposa el paràgraf següent.
  
L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
  
12. Obligacions dels beneficiaris
  
Les federacions esportives subvencionades queden obligades a la realització, justificació, difusió de l'activitat i la resta de condicions previstes en els articles 14 i 18.4 de la Llei 38/2003, de 17 de novembre, General de Subvencions, així com a la rendició davant de la Secretaria Autonòmica d'Esport dels comptes anuals de l'exercici anterior, en compliment del que disposa la L.G.S., i l'article 46 del Decret 60/1998, de 5 de maig, del Govern Valencià.
  
13. Forma i seqüència del pagament
  
L'abonament de les subvencions s'efectuarà amb l'aprovació prèvia dels comptes justificatius presentats pel beneficiari, d'una sola vegada o diverses, amb la periodicitat que este considere oportú, i sempre en un percentatge no inferior al 25 per cent del total del pressupost aprovat en la resolució de concessió, en la manera que s'indica en el punt següent.
  
La quantitat a abonar com a subvenció serà proporcional a la part justificada del pressupost mencionat en el paràgraf anterior.
  
No obstant això, amb la sol·licitud prèvia expressa de l'entitat beneficiària, podrà anticipar-se el pagament d'estes ajudes d'acord amb el règim previst per a les transferències corrents regulat en l'article 47 bis del Text Refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991:
  
- Fins a un 40 per cent de l'import d'esta podrà lliurar-se immediatament una vegada concedida.
  
- La resta s'abonarà quan el beneficiari justifique el compliment del que convé.
  
Per al supòsit de bestreta de pagament sobre la subvenció concedida, haurà de constituir-se amb anterioritat una garantia per un import igual al que s'anticipa. Les garanties a aportar pels beneficiaris es constituiran en alguna de les maneres següents: en metàl·lic, en valors públics o per mitjà d'aval bancari solidari prestat en forma i condicions reglamentàries.
  
Quan les garanties es constituïsquen en metàl·lic o en valors públics, s'efectuarà el seu depòsit en les direccions territorials de la Conselleria d'Economia, Hisenda i Ocupació.
  
No podrà proposar-se el pagament de subvencions a beneficiaris que no hagen justificat en temps i forma les subvencions concedides amb anterioritat a càrrec del mateix programa pressupostari.
  
No podrà proposar-se el pagament als beneficiaris que no es troben al corrent de les seues obligacions tributàries, davant de la Seguretat Social o que siguen deutors de la Comunitat Valenciana per qualsevol altre ingrés de dret públic.
  
El pagament s'efectuarà per mitjà de transferència bancària al compte que el sol·licitant haja indicat en la sol·licitud.
  
14. Justificació de la subvenció
  
La justificació de la subvenció es realitzarà d'acord amb allò que s'estipula en l'article 30 de la Llei 38/2003, de 17 de novembre, General de Subvencions, i revestirà la forma de compte justificatiu, consistent en una certificació de la despesa realitzada segons model annex VI.1, acompanyada d'una relació individualitzada, annex VI.2, de totes les despeses corresponents al pressupost de cada programa subvencionat i aprovat en la resolució de concessió, encara que l'import de la subvenció siga inferior; degudament ordenats i numerats, amb especificació dels perceptors i els imports corresponents, fent constar que les factures justificatives corresponen efectivament a pagaments realitzats i derivats de la finalitat per a la qual va ser concedida la subvenció.
  
Les factures que abonen les despeses justificades quedaran en poder de la Federació, a disposició de la Secretaria Autonòmica d'Esport i de la Intervenció General de la Generalitat Valenciana.
  
Després del cobrament de la subvenció, l'entitat beneficiària haurà d'aportar un certificat que acredite que el seu import ha quedat registrat en la seua comptabilitat, i que hi figura el corresponent assentament, model annex VII.
  
Sempre que s'haja aconseguit l'objectiu o la finalitat perseguida, si no es justifica degudament el total del programa subvencionat, haurà de reduir-se l'import de la subvenció concedida, aplicant el percentatge de finançament sobre la quantia corresponent als justificants no presentats o no acceptats.
  
Termini de presentació: El termini límit de presentació del certificat i compte justificatiu de despeses conclourà el 15 de desembre de cada any.
  
15. Despeses excloses de finançament a càrrec de la subvenció concedida
  
Les despeses es justificaran per programes. Quan hi haja despeses que puga entendre's imputables a diversos programes, com a criteri general s'aplicaran íntegrament en aquell programa en què les despeses foren més altes, llevat que eixa imputació siga clara, manifesta i quantificable.
  
a) Activitats les despeses de les quals estan excloses de finançament a càrrec d'esta subvenció, per la seua finalitat o per estar prevista en altres convocatòries d'ajudes:
  
Jocs Esportius de la Comunitat Valenciana.
  
Programes de Tecnificació, Especialització i Formació Esportiva.
  
Plans d'Especialització Esportiva de Cheste.
  
Centres Especialitzats de Tecnificació Esportiva i Alt Rendiment
  
Esdeveniments Esportius Especials organitzats a la Comunitat Valenciana
  
Cursos de Formació de Tècnics Esportius.
  
Intercanvis internacionals
  
b) Igualment, queden exclosos de finançament a càrrec d'esta subvenció, les despeses derivades d'explotacions econòmiques que no coincidisquen amb l'objecte social o la finalitat específica de les federacions.
  
c) Despeses excloses de finançament, a càrrec de la subvenció concedida per la seua naturalesa:
  
Queden excloses de la possibilitat del seu finançament a càrrec de fons procedents de la subvenció objecte d'esta orde, les despeses ocasionades per:
  
· Adquisició d'Immobilitzat material o immaterial, de qualsevol tipus.
  
· Adquisició de béns destinats a la venda.
  
· Aportacions a sistemes complementaris de pensions.
  
· Tributs ocasionats per la realització d'activitats econòmiques no exemptes de tributació pels rendiments obtinguts. S'exclouen ací els tributs locals que hagen de satisfer les federacions autòctones, no declarades d'utilitat pública, o aquelles no acollides al règim fiscal especial establit en la Llei 49/02, de 23 de desembre.
  
· Remuneracions o compensacions econòmiques als membres dels òrgans de govern i representació, en raó del seu càrrec.
  
· Multes i recàrrecs per pròrroga o constrenyiment imposats per qualsevol administració pública.
  
· Bitllets emesos i no utilitzats, excepte justificació raonada.
  
· Despeses extres d'hotel (telèfon, alcohol, vídeos, tabac, propines, etc.).
  
· Indemnitzacions per raó de servici que superen les quanties màximes establides per la legislació vigent de l'Impost sobre la Renda de la Persones Físiques (IRPF). En cas de presentar-se, es computaran exclusivament per les dites quanties màximes.
  
· Despeses sumptuàries (tabac, regals, menjars o estades en establiments considerats de luxe, etc.) no imprescindibles als fins federatius.
  
· Despeses socials (beques, primes per assegurança de vida, etc.), excepte la quota a la Seguretat Social i la resta de cotitzacions socials.
  
· Despeses financeres derivades de la mala gestió (descoberts, demores, etc.).
  
· Despeses publicitàries que no vagen acompanyades d'un exemplar de l'element publicitari (cartell, fullet, etc.).
  
· Indemnitzacions per acomiadament.
  
· Bestretes reintegrables.
  
· Despeses d'altres exercicis (les meritades en anys diferents al de l'aplicació de la subvenció o en data posterior al termini de justificació anual).
  
· Subvencions o ajudes dineràries a fons perdut a qualsevol estament federatiu.
  
· Manteniment d'instal·lacions esportives gestionades per federacions.
  
d) Així mateix, totes aquelles despeses ocasionades per activitats que es financen amb aportacions directes d'esportistes, clubs, tècnics o jutges (expedició de llicències, concursos, assegurances, cursos de formació, etc).
  
e) Respecte de l'Impost sobre el Valor Afegit (IVA), caldrà ajustar-se a allò que s'ha disposat a continuació:
  
· Si la federació esportiva només realitza operacions declarades exemptes, en virtut del que disposa l'article 20. U.13é de la Llei 37/1992, de 28 de desembre, de l'Impost sobre el Valor Afegit, es podrà justificar íntegrament l'IVA suportat a càrrec de la subvenció concedida.
  
· Si la federació esportiva realitza també operacions no declarades exemptes, només podrà justificar, a càrrec de la subvenció concedida, l'IVA suportat no deduïble, derivat d'eixes operacions, per aplicació del percentatge de prorrata que se li aplique.
  
16. Modificació de la resolució de concessió
  
Les modificacions de les resolucions de concessió de subvenció s'ajustaran al que establix l'article 36 de la Llei 38/2003, de 17 de novembre, General de Subvencions.
  
17. Causes de reintegrament
  
La nul·litat o el reintegrament de les subvencions concedides es determinarà de conformitat amb el que disposa l'article 37 de la Llei 38/2003, de 17 de novembre, General de Subvencions.
  
18. Base final